钦定古今图书集成/明伦汇编/氏族典/第128卷 > 陈瑞龙
## 钦定古今图书集成/明伦汇编/氏族典/第128卷 > 陈瑞龙

按《广东通志》：“瑞龙，潮阳人。嘉靖庚戌进士，授南京户
部主事，转员外郎。会修孝陵，瑞龙董其役，节繁汰冗，
执朴行筑，甫九月而功竣。出守兴化，问民疾苦，剖决
持平。时倭寇闽急，日夜乘城设备，以捍百姓。会母病
卒将归，倭侦知之，猝薄城下。又客兵乘衅通贼，孤城
危急，城中父老乞留，督抚诸臣亦移书强起之，瑞龙”
乃感激墨衰，临戎，募山中射虎者协水兵，授以方略。
夜𢭏贼营，药弩俱发，贼大溃，弃营遁。以筹兵过劳，卒。